Директорът на СЦДП поздрави проф. Нино Нинов за удостояването му с почетното звание Доктор хонорис кауза на Лесотехническия университет

Почетен плакет на Северноцентралното държавно предприятие и поздравителен адрес връчи директорът на предприятието инж. Цветелин Миланов на проф. дсн Нино Нинов. На специална церемония, състояла се в аулата на Лесотехническия университет в София, бившият ректор на ВУЗ-а и член на УС на НЛРС-СЛРБ проф. Нинов бе удостоен с почетното звание Доктор хонорис кауза. 
Инж. Цветелин Миланов бе сред гостите на събитието, за да поднесе лично своята и на колегите си от СЦДП почит към личността и впечатляващата преподавателска и изследователска дейност на професор Нино Нинов.
„Със своите познания и с работата си през годините, Вие спечелихте уважението на всички, милеещи за българската гора“, се казва в поздравителния адрес от Северноцентралното държавно предприятие. „Бъдете здрав и продължавайте със същата енергия да работите за мисията, на която сте посветен - стопанисването на горите и дивеча. Нека има все повече хора като Вас, които с достойнство защитават идеите си и със сърце се отдават на своята работа!“, гласи още официалното обръщение от директора на СЦДП към проф. Нино Нинов. 

